પીએમ મોદી પર પ્રહારો કરતાં તેમણે કહ્યું કે, 'પીએમની વિચારસરણીમાં ફન્ડામેન્ટલ ભૂલ છે, જે નોટબંધી અને જીએસટીમાં પણ જોવા મળે છે. રોકડમાં વ્યવહાર કરતા તમામ લોકો ચોર નથી. ખેતી, નાની દુકાનો, નાના વેપારોના વ્યવહારો રોકડમાં ચાલે છે અને આ બધા ચોર નથી. મોદીજીએ આ સમજવાની જરૂર છે. મોદીજી વિશ્વાસ નથી કરતા, તેઓ માને છે પોલિસીંગ કરવી જોઇએ. આખું ભારત બદમાશી નથી કરી રહ્યું, 2-4 ટકા લોકો બદમાશી કરે છે, એમને પકડવાની જગ્યાએ મોદીજી આખા ભારતને પકડી રહ્યાં છે. એ યોગ્ય નથી. આધારની સિસ્ટમનો હેતુ લોકોને સપોર્ટ કરવાનો હતો, મોનિટરિંગનો નહીં. તમે જે પણ કરો, એમાં દેશને સપોર્ટ કરવાનો વિચાર હોવો જોઇએ. મોનિટરિંગનો નહીં.'